3. การประกอบธุรกิจแต่ละสายผลิตภัณฑ์

การประกอบธุรกิจของบริษัท

3.1 ผลิตภัณฑ์ของบริษัท

  ผลิตภัณฑ์หลักของบริษัทจะประกอบด้วย เหล็กแผ่นรีดร้อนและผลิตภัณฑ์ต่อเนื่อง
  ซึ่งสามารถแบ่งได้เป็นสายผลิตภัณฑ์ ดังต่อไปนี้

1.  เหล็กแผ่นรีดร้อนชนิดม้วน (Hot Rolled Coil)

2.  เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

3.  เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled Product)
    -ปี 2548

4.  เหล็กแผ่นรีดร้อนเคลือบสังกะสี (Galvanised Hot Roll) – ปี 2549

5.  เหล็กแผ่นรีดเย็นเคลือบสังกะสี (Galvanised Cold Roll) – ปี 2549

6.  เหล็กแผ่นเคลือบสังกะสีโดยวิธีการจุ่มร้อนและอบร้อน (Galvanneal Sheet) – ปี 2550

  โดยผลิตภัณฑ์ของบริษัทมีการนำไปใช้ในอุตสาหกรรมต่อเนื่องต่างๆ ดังต่อไปนี้

+-------------------------------------+--------------------------------+
| ชนิด                                 | การนำไปใช้                      |
+-------------------------------------+--------------------------------+
| เหล็กแผ่นรีดร้อนชนิดม้วน                  | ท่อเครื่องกล ท่อไฟฟ้า ท่อน้ำ          |
| (Hot Rolled Coil)                   | การก่อสร้าง เหล็กตัวซี              |
|                                     | ห้างที่ใช้ในการก่อสร้าง เสาไฟฟ้า      |
|                                     | ท่อแก๊ส                          |
+-------------------------------------+--------------------------------+
| เหล็กแผ่นรีดร้อนปรับสภาพผิวชนิดม้วน         | เครื่องมือการเกษตร การก่อสร้างทั่วไป  |
|                                     | แผ่นเหล็กโครงสร้าง ถังแก๊ส          |
| (Tempered Hot Rolled Coil)          |                                |
+-------------------------------------+--------------------------------+
| เหล็กแผ่นรีดร้อนล้างผิวและเคลือบน้ำมัน       | คัสซีรถ ล้อรถ คอมเพรสเซอร์         |
|                                     | โครงตู้เย็น โครงตู้ไมโครเวฟ         |
| (Hot Rolled Pickled & Oiled         |                                |
| Product)                            |                                |
+-------------------------------------+--------------------------------+
| เหล็กแผ่นรีดร้อนเคลือบสังกะสี*             | การก่อสร้างบ้านโครงสร้างเหล็ก       |
|                                     | แผนกั้นทางรถไฟ หลังคา รั้ว กำแพง    |
| (Galvanised Hot Roll)               |                                |
+-------------------------------------+--------------------------------+
| เหล็กแผ่นรีดเย็นเคลือบสังกะสี              | หลังคา กำแพง เฟอร์นิเจอร์          |
|                                     | กล่องคอมพิวเตอร์                  |
| (Galvanised Cold Roll)              | พื้นผิวภายนอกของตู้เย็น              |
+-------------------------------------+--------------------------------+
| เหล็ก                                | ตัวถังรถ อุปกรณ์และตัวฐานรถ         |
| แผ่นเคลือบสังกะสีโดยวิธีการจุ่มร้อนและอบร้อน* |                                |
| (Galvanneal Sheets)                 |                                |
+-------------------------------------+--------------------------------+

  หมายเหตุ * ปัจจุบันในประเทศไทยไม่มีผู้ผลิตผลิตภัณฑ์เหล่านี้

สิทธิประโยชน์จากการส่งเสริมการลงทุน

  คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุนโดยการออกบัตรส่งเสริมการลงทุนในกิจการผลิตเหล็กแผ่นรีดร้อน
  (บัตรส่งเสริมสำหรับ “CSP Project”) การถลุงแร่ (บัตรส่งเสริมสำหรับ “DRI Project”)
  และกิจการผลิตเหล็กแผ่นรีดเย็นหรือผลิตภัณฑ์ชนิดเคลือบ (บัตรส่งเสริมสำหรับ “PGL
  Project”)
  ซึ่งมีสิทธิประโยชน์รวมถึงการได้รับลดหย่อนอากรขาเข้าเฉพาะเครื่องจักรตามที่คณะกรรมการอนุมัติ
  และได้รับยกเว้นภาษีเงินได้นิติบุคคล
  สำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
  นับแต่วันที่เริ่มมีรายได้จากการประกอบการเป็นต้น

  ในระหว่างปี 2547
  บริษัทได้ทำเรื่องขอขยายเวลาสิทธิประโยชน์ตามที่คณะกรรมการอนุมัติโดยคณะกรรมการส่งเสริมการลงทุนได้ขยายเวลาออกไปดังนี้

-   บัตรส่งเสริมสำหรับโครงการถลุงแร่ (“DRI Project”) จนถึงวันที่ 24 เมษายน 2548

-   บัตรส่งเสริมสำหรับโครงการผลิตเหล็กแผ่นรีดเย็นหรือผลิตภัณฑ์ชนิดเคลือบ ( “PGL
    Project”) จนถึงวันที่ 13 มีนาคม 2548

  สำหรับโครงการผลิตเหล็กแผ่นรีดร้อน (“CSP Project”)
  ปัจจุบันการขอขยายสิทธิประโยชน์ดังกล่าวอยู่ระหว่างการพิจารณาของคณะกรรมการการส่งเสริมการลงทุน

2.  การตลาด

กลยุทธ์ด้านผลิตภัณฑ์

  เหล็กที่ใช้ในประเทศไทยมาจากการนำเข้าในปริมาณสูง
  จึงเป็นโอกาสอันดีของบริษัทที่จะนำเสนอสินค้าคุณภาพดีให้แก่ลูกค้าในประเทศเพื่อทดแทนการนำเข้า
  ตลาดในประเทศจึงเป็นตลาดที่มีมูลค่ามหาศาล
  ซึ่งจะช่วยสนับสนุนการเติบโตของบริษัทอีกทั้งตลาดเหล็กแผ่นในต่างประเทศก็มีความต้องการเพิ่มสูงขึ้นด้วยเช่นกัน

  ในการกลับมาดำเนินการผลิต
  บริษัทมีแผนที่จะเปลี่ยนสัดส่วนการผลิตและการจัดจำหน่ายจากสินค้าพื้นฐาน (Commodity)
  มาเป็นผลิตภัณฑ์ที่มีมูลค่าเพิ่ม อันจะทำให้ยอดขายของบริษัทมีเสถียรภาพมากขึ้นและมีผลกำไรสูงขึ้น

  โดย บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นการผลิตเหล็กแผ่นรีดร้อนชนิดที่อยู่ในความต้องการของตลาด

2.  มุ่งเน้นการผลิตเหล็กแผ่นรีดร้อนแบบบาง (Light Gauge) ที่มีความหนาระหว่าง 1.2 -3.0
    มิลลิเมตร

3.  ปรับปรุงเครื่องจักรในส่วนของ การปรับสภาพผิว (Skin Pass)

4.  เจาะตลาดผลิตภัณฑ์เหล็กล้างผิวและเคลือบน้ำมัน (Pickled & Oiled)
    ที่ใช้ในอุตสาหกรรมผลิตรถยนต์และเครื่องใช้ไฟฟ้า

5.  เจาะตลาดผลิตภัณฑ์เหล็กแผ่นรีดร้อนเพื่อนำไปผลิตหล็กแผ่นรีดเย็น

6.  ปรับปรุงสัดส่วนการผลิต โดยเพิ่มการผลิตผลิตภัณฑ์มูลค่าเพิ่มให้มากขึ้น เช่น
    เหล็กโครงสร้างทนแรงสูง, เหล็กแผ่นล้างผิวและเคลือบน้ำมัน
    เหล็กแผ่นรีดเย็นเคลือบสังกะสีแบบจุ่มร้อน
    เหล็กแผ่นรีดเย็นเคลือบสังกะสีแบบจุ่มร้อนและอบร้อน ในปี 2550

กลยุทธ์ด้านราคา

(1) จำหน่ายผลิตภัณฑ์เหล็กแผ่นชนิดธรรมดา (Standard Gauge)
    ในราคาที่แข่งขันได้เพื่อให้ได้ส่วนแบ่งตลาดจากสินค้านำเข้าและผู้ผลิตในประเทศรายอื่น ๆ

(2) บริษัทมีเทคโนโลยีในการผลิตที่ทันสมัยที่ทำให้มีต้นทุนต่ำและสามารถผลิตสินค้าที่มีมูลค่าเพิ่มได้

(3) บริษัทสามารถผลิตเหล็กแผ่นชนิดบาง (ความหนา 1.2-15 มิลลิเมตร กว้าง 1.1-1.6
    เมตร) ซึ่งจะสามารถตั้งราคาขายสูงได้

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre) คือผู้ที่ซื้อเหล็กรีดร้อนและรีดเย็นแล้ว
    เพื่อมาตัดออกเป็นขนาดต่างๆ หรือขึ้นรูปเป็นเหล็กรูปแบบต่างๆ
    สำหรับจำหน่ายให้กับผู้ใช้อีกทอดหนึ่ง ปัจจุบันในประเทศไทยมีศูนย์บริการตัดเหล็กประมาณ 15
    ราย ซึ่งมีปริมาณการผลิตประมาณ 1.26 ล้านตันต่อปี

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ
    เพื่อใช้ในงานท่อต่างๆ รวมทั้งผลิตเพื่อส่งออกไปขายต่างประเทศ
    ปัจจุบันประเทศไทยมีผู้ผลิตท่อเหล็กประมาณ 30 ราย โดยมีกำลังการผลิตประมาณ 1.85
    ล้านตันต่อปี

3)  ผู้ใช้โดยตรงอื่นๆ (Direct User) เช่น ผู้ผลิตชิ้นส่วนรถยนต์และเครื่องใช้ไฟฟ้า
    ซึ่งมีปริมาณความต้องการประมาณ 455,000 ตันต่อปี

  หมายเหตุ:
  ตัวเลขความต้องการของลูกค้าแต่ละประเภทเป็นข้อมูลของสถาบันเหล็กและเหล็กกล้าแห่งประเทศไทย
  (ISIT)

  เมื่อเริ่มดำเนินการผลิตใหม่ บริษัทมีนโยบายจะกระจายสายผลิตภัณฑ์ให้คลอบคลุมฐานลูกค้าทั้ง 3
  กลุ่มดังกล่าว ทั้งนี้ในระยะเริ่มแรกของการผลิต
  บริษัทอาจจะต้องพึ่งพาลูกค้ารายใหญ่ที่มีคำสั่งซื้อในปริมาณสูงเพื่อการผลิตอย่างต่อเนื่อง
  แต่เมื่อบริษัทดำเนินธุรกิจอย่างต่อเนื่องและขยายการผลิตไปสู่ผลิตภัณฑ์ต่อเนื่องแล้ว
  บริษัทจะสามารถขยายฐานลูกค้าเพิ่มขึ้นและจะไม่ต้องพึ่งพาลูกค้ารายใดรายหนึ่ง

ช่องทางการจัดจำหน่าย

  สำหรับการขายในประเทศบริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
  ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
  ของยอดจำหน่ายภายในประเทศทั้งหมด

2)  การจัดจำหน่ายผ่านตัวแทนขายส่ง (Wholesaler)

  สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก
  บริษัทจะทำการจัดจำหน่ายผ่านตัวแทนขายส่ง
  ซึ่งจะกระจายผลิตภัณฑ์ไปสู่ลูกค้ากลุ่มดังกล่าวอีกต่อหนึ่ง
  การจัดจำหน่ายผ่านตัวแทนขายส่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่ายด้านการตลาด
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
  บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก
  โดยคิดเป็นประมาณร้อยละ 90 ของยอดส่งออก ที่เหลือประมาณร้อยละ 10
  จะจัดจำหน่ายโดยตรง

กลยุทธ์การตลาด

1.  ให้ความสำคัญกับลูกค้าทุกราย โดยเฉพาะรายที่มีคำสั่งซื้อในปริมาณที่สูง
    ซึ่งจะทำให้การผลิตเป็นไปอย่างต่อเนื่อง

2.  นำเสนอผลิตภัณฑ์ใหม่ที่มีการปรับปรุงคุณภาพผิวเหล็ก (Skin Pass) ให้กับตลาดในประเทศ
    และแสวงหาความร่วมมือกับศูนย์บริการเหล็กในต่างประเทศ

3.  เจาะตลาดผู้ผลิตชิ้นส่วนรถยนต์และชิ้นส่วนเครื่องปรับอากาศ

4.  มุ่งเน้นไปที่ผลิตภัณฑ์ที่มีมูลค่าเพิ่มและสามารถตั้งราคาขายได้สูง

5.  เจาะตลาดผลิตภัณฑ์เหล็กล้างผิวและเคลือบน้ำมัน (Pickled and Oiled)
    สำหรับการผลิตรถยนต์

6.  เจาะตลาดเหล็กแผ่นรีดร้อนที่ใช้สำหรับการผลิตเหล็กแผ่นรีดเย็น

7.  จัดทำมาตรฐานการผลิตเพื่อเพิ่มความพึงพอใจให้แก่ลูกค้า เช่น ISO 9000 หรือ ISO 9001
    : 2000

  ภาวะอุตสาหกรรมเหล็กในปี 2547

ปริมาณการใช้เหล็กสำเร็จรูปทั่วโลก

  CRU Monitor Report รายงานว่าปริมาณการใช้เหล็กทั่วโลกสำหรับ 3 ไตรมาสแรกของปี
  2547 ตั้งแต่เดือนมกราคมจนถึงเดือนกันยายนซึ่งเป็นข้อมูลล่าสุด มีปริมาณเท่ากับ 683 ล้านตัน
  ซึ่งเพิ่มขึ้นจากช่วงเดียวกันของปี 2546 ประมาณ ร้อยละ 7.43

  โดยกลุ่มประเทศเอเชีย ใช้เหล็กถึง 292 ล้านตัน คิดเป็นร้อยละ 43
  ของปริมาณการใช้เหล็กทั่วโลก โดยเฉพาะประเทศจีนใช้เหล็กถึง 187 ล้านตัน คิดเป็นร้อยละ
  64 ของการใช้เหล็กในกลุ่มประเทศเอเชีย โดยในไตรมาสที่ 3 ของปี 2547
  ปริมาณการใช้เหล็กได้เพิ่มขึ้นในอัตราร้อยละ 3 เมื่อเทียบกับในไตรมาสเดียวกันของปี 2546

  การใช้เหล็กของจีนมีอัตราการเติบโตลดลงในทุกไตรมาสของปี 2547
  ทั้งนี้เป็นผลสืบเนื่องมาจากนโยบายรัฐบาลจีนที่ต้องการลดการเจริญเติบโตทางเศรษฐกิจและโครงการก่อสร้างต่างๆ
  ของจีน ในขณะที่ โรงเหล็กหลายแห่งในจีนเร่งขยายการผลิตเพิ่มมากขึ้น
  จึงทำให้ราคาขายในประเทศจีนต่ำกว่าราคาในต่างประเทศ
  ซึ่งเป็นสาเหตุหนึ่งที่ทำให้ประเทศจีนเริ่มหันมาส่งออก

  เมื่อเปรียบเทียบการขยายตัวของปริมาณการบริโภคเหล็กของประเทศจีนกับสหรัฐอเมริกา
  จะพบว่าประเทศจีนมีการขยายตัวที่ลดลง โดยปริมาณการบริโภคเหล็กในช่วง 10 เดือนของปี
  2547 มีการขยายตัวเพียงร้อยละ 14 แต่สหรัฐฯ กลับมีการขยายตัวเพิ่มขึ้นถึงร้อยละ 12
  จากที่เคยติดลบในไตรมาสเดียวกันของปี 2546

+-----------+-------+-------+------------+--------+--------+---------+
| ตารา      |       |       |            |        | หน่วย:  | 1,000   |
| งการบริโภค |       |       |            |        |        | ตัน      |
| เหล็กทั่วโลก |       |       |            |        |        |         |
+-----------+-------+-------+------------+--------+--------+---------+
|           | ไ     | ไ     | %          | ยอดรวม | ยอดรวม | %       |
|           | ตรมาส | ตรมาส |            |        |        |         |
|           | 3     | 3     |            | ม.ค    | ม.ค    |         |
|           |       |       |            | .-ก.ย. | .-ก.ย. |         |
+-----------+-------+-------+------------+--------+--------+---------+
|           | ปี     | ปี     | เปลี่ยนแปลง  | ปี 2546 | ปี 2547 | เป      |
|           | 2546  | 2547  |            |        |        | ลี่ยนแปลง |
+-----------+-------+-------+------------+--------+--------+---------+
| ส         | 2     | 3     | 20.0%      | 76,350 | 85,810 | 12.39%  |
| หรัฐอเมริกา | 5,865 | 1,047 |            |        |        |         |
+-----------+-------+-------+------------+--------+--------+---------+
| แคนาดา    | 3,718 | 3,837 | 3.0%       | 11,841 | 12,216 | 3.16%   |
+-----------+-------+-------+------------+--------+--------+---------+
| อ         | 2     | 3     | 18.0%      | 88,192 | 98,027 | 11.15   |
| เมริกาเหนือ | 9,584 | 4,884 |            |        |        |         |
+-----------+-------+-------+------------+--------+--------+---------+
| ยุโรป      | 3     | 3     | 9.0%       | 1      | 1      | 4.99%   |
|           | 2,153 | 5,167 |            | 06,486 | 11,803 |         |
+-----------+-------+-------+------------+--------+--------+---------+
| ญี่ปุ่น       | 1     | 1     | 7.0%       | 51,848 | 52,962 | 2.15%   |
|           | 6,995 | 8,150 |            |        |        |         |
+-----------+-------+-------+------------+--------+--------+---------+
| จีน        | 5     | 6     | 3.0%       | 1      | 1      | 14.08%  |
|           | 9,865 | 1,573 |            | 63,862 | 86,937 |         |
+-----------+-------+-------+------------+--------+--------+---------+
| เกาหลีใต้   | 1     | 1     | 2.0%       | 33,166 | 34,140 | 2.94%   |
|           | 1,186 | 1,464 |            |        |        |         |
+-----------+-------+-------+------------+--------+--------+---------+
| ไต้หวัน     | 4,821 | 5,789 | 20.0%      | 15,315 | 17,685 | 15.48%  |
+-----------+-------+-------+------------+--------+--------+---------+
| เอเซีย     | 9     | 9     | 4.0%       | 2      | 2      | 10.42%  |
|           | 2,867 | 6,977 |            | 64,191 | 91,725 |         |
+-----------+-------+-------+------------+--------+--------+---------+
| รัสเซีย     | 9,118 | 9,926 | 9.0%       | 27,422 | 29,763 | 8.54%   |
+-----------+-------+-------+------------+--------+--------+---------+
| บราซิล     | 4,094 | 4,638 | 13.0%      | 12,071 | 13,385 | 10.88%  |
+-----------+-------+-------+------------+--------+--------+---------+
| ประเทศอื่นๆ | 4     | 4     | -8.0%      | 1      | 1      | 0.65%   |
|           | 7,508 | 3,627 |            | 37,666 | 38,567 |         |
+-----------+-------+-------+------------+--------+--------+---------+
| ยอ        | 21    | 22    | 5.0%       | 6      | 6      | 7.43%   |
| ดรวมทั่วโลก | 5,324 | 5,220 |            | 39,029 | 83,267 |         |
+-----------+-------+-------+------------+--------+--------+---------+

  ที่มา: CRU Monitor Report

  พิจารณาจากยอดการผลิตเหล็กกล้า การนำเข้าและส่งออกของประเทศจีน
  จะเห็นได้ว่าจากที่ประเทศจีนเคยเป็นผู้นำเข้ารายใหญ่ กลับกลายมาเป็นผู้ส่งออก
  การนำเข้าทั้งสินค้ากึ่งสำเร็จรูปและสินค้าสำเร็จรูปลดลง จากปริมาณ 31 ล้านตัน ในช่วง 10
  เดือนของปี 2546 ลดลงเหลือ 26 ล้านตันในปี 2547
  ในขณะที่การส่งออกของจีนมีอัตราการขยายตัวเพิ่มขึ้น โดยสินค้ากึ่งสำเร็จรูปเพิ่มขึ้นร้อยละ 169
  และสินค้าสำเร็จรูปเพิ่มขึ้นร้อยละ 77.8 ในช่วง 10 เดือนของปี 2547
  อย่างไรก็ตามอัตราการนำเข้า แร่เหล็กของจีนก็ได้เพิ่มขึ้นถึงร้อยละ 38.5

  ราคาวัตถุดิบและเหล็กแผ่น

  ราคาเศษเหล็กในปี 2547 ค่อนข้างผันผวนมาก จากราคาต่ำสุด ที่ 175-196 เหรียญสหรัฐฯ
  ต่อตันในช่วงเดือนมิถุนายน เพิ่มขึ้นเป็น 250-265 เหรียญสหรัฐฯ ต่อตันในเดือนกรกฎาคม
  และสูงขึ้นอย่างต่อเนื่องมาอยู่ที่ราคา 280-295 เหรียญสหรัฐฯ
  ต่อตันในช่วงเดือนพฤศจิกายนในปีเดียวกัน

  ช่วงปลายปี 2547 ราคา Billet และ Slab เริ่มมีราคาปรับลดลงบ้าง
  โดยเมื่อเดือนพฤศจิกายน 2547 ราคา Billet อยู่ที่ 375 เหรียญสหรัฐฯ ต่อตันและราคา
  Slab อยู่ที่ 515 เหรียญสหรัฐฯ ต่อตันในกลุ่มประเทศอดีตสหภาพโซเวียต
  แต่ราคาเหล็กแผ่นรีดเย็นค่อนข้างคงที่อยู่ที่ 585 เหรียญสหรัฐฯ
  ต่อตันและยังมีแนวโน้มปรับขึ้นอีกด้วย
  สาเหตุเนื่องจากเหล็กแผ่นรีดร้อนคุณภาพสำหรับนำไปใช้ในการผลิตรีดเย็นขาดแคลน

  ภาวะอุตสาหกรรมเหล็กไทยในปี 2547

  ในช่วงไตรมาสแรกของปี 2547
  ตลาดเหล็กยังมีแนวโน้มที่ดีเพราะมีแรงขับเคลื่อนทางเศรษฐกิจของรัฐบาลต่อเนื่องมาจากเมื่อปีที่แล้ว
  ทำให้มีความต้องการใช้เหล็กเพิ่มขึ้น แต่มาชะลอตัวลงในช่วงไตรมาสที่ 2 ของปี
  เนื่องมาจากมาตรการชะลอการเจริญเติบโตทางเศรษฐกิจและโครงการก่อสร้างของรัฐบาลจีน
  ซึ่งส่งผลให้ผู้บริโภคคาดว่าราคาเหล็กจะปรับตัวลดลงเพราะปริมาณเหล็กจะไหลกลับเข้ามายังประเทศไทย
  และราคาเหล็กทุกชนิดก็ได้ลดลงตามคาด

  ช่วงปลายเดือนมิถุนายน 2547
  ราคาและปริมาณการใช้เหล็กได้เพิ่มขึ้นอย่างรวดเร็วสืบเนื่องมาจากความต้องการใช้เหล็กที่เพิ่มขึ้นอย่างมากเพราะปริมาณเหล็กที่เก็บไว้ในช่วงไตรมาสที่
  2 ของผู้ใช้ได้ลดลงอย่างรวดเร็ว ส่งผลให้มีความต้องการมากขึ้นทั้งวัตถุดิบและสินค้าสำเร็จรูป
  ประกอบกับเรือที่ใช้สำหรับการขนส่งมีไม่เพียงพอ จึงทำให้ราคาค่าขนส่งก็ปรับตัวสูงขึ้นตามไปด้วย
  สถานการณ์นี้เริ่มชะลอตัวอีกครั้งในเดือนพฤศจิกายน
  ซึ่งราคาวัตถุดิบปรับตัวลดลงทำให้ผู้ใช้เหล็กคาดการณ์ว่าราคาเหล็กสำเร็จรูปน่าจะปรับตัวลงด้วย
  อันเป็นผลมาจากความต้องการเริ่มชะลอตัวลงในช่วงใกล้สิ้นปี
  ผลกระทบในด้านราคานี้ส่งผลอย่างมากต่อราคาเหล็กทรงยาว ซึ่งมีราคาลดลงอย่างรวดเร็ว
  ในขณะที่มีผลต่อราคาเหล็กทรงแบนน้อยกว่า โดยเฉพาะราคาเหล็กแผ่นรีดเย็น
  ยังคงปรับขึ้นอย่างต่อเนื่อง
  ทั้งนี้มีผลมาจากการขาดแคลนเหล็กแผ่นรีดร้อนคุณภาพดีที่ใช้เป็นวัตถุดิบในการผลิต

+---------------+------+------+------+------+-------+-------+-------+
| ตารา          |      |      |      |      |       | หน่วย: | 1,000 |
| งการบริโภคเหล็ก |      |      |      |      |       |       | ตัน    |
| ทรงยาวและทรงแ |      |      |      |      |       |       |       |
| บนภายในประเทศ |      |      |      |      |       |       |       |
+---------------+------+------+------+------+-------+-------+-------+
| ปี             | 2541 | 2542 | 2543 | 2544 | 2545  | 2546  | 2547  |
+---------------+------+------+------+------+-------+-------+-------+
|   การผลิต      | 2    | 3    | 4    | 4    | 6,747 | 7,497 | 9,009 |
|               | ,780 | ,237 | ,451 | ,652 |       |       |       |
+---------------+------+------+------+------+-------+-------+-------+
|   นำเข้า       | 2    | 3    | 3    | 4    | 4,549 | 4,925 | 5,355 |
|               | ,512 | ,832 | ,885 | ,201 |       |       |       |
+---------------+------+------+------+------+-------+-------+-------+
|   ส่งออก       | 1    | 1    | 1    | 1    | 1,247 | 1,455 | 1,646 |
|               | ,455 | ,109 | ,574 | ,246 |       |       |       |
+---------------+------+------+------+------+-------+-------+-------+
|   การบริโภคจริง | 3    | 5    | 6    | 7    | 1     | 1     | 1     |
|               | ,837 | ,960 | ,762 | ,607 | 0,049 | 0,967 | 2,718 |
+---------------+------+------+------+------+-------+-------+-------+

  ที่มา: สถาบันเหล็กและเหล็กกล้าแห่งประเทศไทย

  การผลิตเหล็กทรงยาวและทรงแบนได้เพิ่มขึ้นถึงร้อยละ 20
  เป็นผลมาจากโรงงานของบริษัทได้เริ่มกลับมาผลิตใหม่อีกครั้ง
  รวมถึงความต้องการเหล็กที่เพิ่มขึ้นและราคาเหล็กที่ปรับตัวสูงขึ้นทั้งตลาดในประเทศและต่างประเทศ
  ทำให้โรงงานเหล็กหลายแห่งในประเทศได้ขยายการผลิตเพิ่มขึ้น
  การนำเข้ายังมีอัตราคงที่อยู่ที่ร้อยละ 9
  โดยส่วนมากยังเป็นการนำเข้าเหล็กคุณภาพพิเศษและผู้ผลิตในประเทศยังผลิตไม่ได้
  อัตราการส่งออกเพิ่มขึ้นร้อยละ 13 คิดเป็นปริมาณเท่ากับ 1.6 ล้านตัน
  โดยส่วนมากจะเป็นการส่งออกเหล็กแผ่นรีดร้อนและเหล็กแผ่นรีดเย็น
  โดยเป็นการส่งออกไปประเทศสหรัฐอเมริกาและแคนาดา
  ในขณะที่อัตราการบริโภคภายในประเทศเพิ่มขึ้นร้อยละ 16

  ภาวะอุตสาหกรรมเหล็กแผ่นของประเทศไทยในปี 2547

  ปริมาณโดยรวมของการบริโภคเหล็กแผ่นของประเทศไทยปี 2547 เท่ากับ 7.15 ล้านตัน
  เพิ่มขึ้นจากปี 2546 ถึงร้อยละ 12 ในภาคการผลิตเพิ่มขึ้นร้อยละ 17 เท่ากับ 3.90 ล้านตัน
  เป็นการเพิ่มกำลังการผลิตอย่างมากของผู้ผลิตในประเทศ การส่งออกเพิ่มขึ้นถึงร้อยละ 20
  และการนำเข้าเพิ่มขึ้นร้อยละ 9 เมื่อเทียบกับปี 2546
  โดยส่วนมากเป็นการนำเข้าเหล็กคุณภาพสูงจากประเทศญี่ปุ่น

  ที่มา : สถาบันเหล็กและเหล็กกล้าแห่งประเทศไทย

  เหล็กแผ่นรีดร้อน

  ปริมาณการบริโภคเหล็กแผ่นรีดร้อนชนิดแผ่นหนาภายในประเทศในปี 2547 เท่ากับ 600,000 ตัน
  หรือเท่ากับร้อยละ 11 ของการบริโภคเหล็กแผ่นรีดร้อนในประเทศทั้งหมดจำนวน 5.6 ล้านตัน
  ในภาคการผลิต อัตราการผลิตได้เพิ่มขึ้นถึงร้อยละ 37 เทียบกับเมื่อปี 2546
  ส่วนการนำเข้าเหล็กแผ่นหนาเพิ่มขึ้นร้อยละ 33 ในขณะที่การส่งออกเหล็กแผ่นหนาเพิ่มขึ้นร้อยละ
  56 ซึ่งเป็นการส่งออกไปประเทศสหรัฐอเมริกาและอิตาลีเป็นส่วนใหญ่

  การผลิตเหล็กแผ่นรีดร้อนชนิดม้วน มีปริมาณเพิ่มขึ้นถึง 3.4 ล้านตัน หรือคิดเป็นร้อยละ 17
  ซึ่งเป็นการตอบสนองต่ออัตราการบริโภคภายในประเทศและการส่งออกที่เพิ่มมากขึ้น
  การส่งออกในปี 2547 มีปริมาณเท่ากับ 585,065 ตัน
  ซึ่งเป็นการส่งออกไปยังประเทศสหรัฐอเมริกาเป็นหลัก

  ในปี 2547 การนำเข้าเหล็กแผ่นรีดร้อนชนิดม้วนมีอัตราการเติบโตคงที่ โดยมีปริมาณ 2.2
  ล้านตัน โดยเป็นการนำเข้าเหล็กแผ่นรีดร้อนคุณภาพ
  ที่นำมาเป็นวัตถุดิบสำหรับผลิตเหล็กแผ่นรีดเย็นในอัตราที่ลดลงคิดเป็นร้อยละ 3.5 หรือเท่ากับ
  1.46 ล้านตัน และเป็นการนำเข้าเหล็กแผ่นรีดร้อนที่ผ่านการล้างกรดและเคลือบน้ำมันถึง
  496,012 ตัน ซึ่งเพิ่มขึ้นถึงร้อยละ 12
  ซึ่งสัมพันธ์กันกับการเติบโตของอุตสาหกรรมยานยนต์และเครื่องใช้ไฟฟ้าภายในประเทศ

  ภาพรวมอุตสาหกรรมเหล็กแผ่นรีดร้อน ปี 2547

  ------------------------------------ ------------- --------------- --------
                                       ขนาดของตลาด   แหล่งที่มา (หน่วย:  
                                                     1,000 ตัน)       

                                                     ผู้ผลิตในประเทศ    นำเข้า

  เหล็กแผ่นรีดร้อนคุณภาพทั่วไป                2,791         2,393           398

  เหล็กแผ่นรีดร้อนสำหรับผลิตเหล็กแผ่นรีดเย็น     2,260         800             1,460

  เหล็กแผ่นรีดร้อนล้างผิว และเคลือบน้ำมัน       596           100             496

  ยอดรวมตลาดในประเทศ                   5,647         3,300           

  ส่งออก                                              613             

  ยอดรวมการผลิตและนำเข้า                               3,905           2,354
  ------------------------------------ ------------- --------------- --------

  หมายเหตุ: เป็นตัวเลขประมาณการจากบริษัท

  เหล็กแผ่นเคลือบ

  ปริมาณการบริโภคเหล็กเคลือบสังกะสีแบบจุ่มร้อนและแบบเคลือบด้วยไฟฟ้า เพิ่มขึ้นร้อยละ 11
  เมื่อเทียบกับปี 2546 ซึ่งเป็นผลมาจากการเติบโตของภาคการก่อสร้าง
  อุตสาหกรรมยานยนต์และเครื่องใช้ไฟฟ้า ในขณะที่ปริมาณการผลิตเพิ่มขึ้นเพียงร้อยละ 1
  ทั้งนี้มีสาเหตุมาจากวัตุดิบที่ใช้ในการผลิตมีไม่เพียงพอและแต่ละโรงงานก็ได้เพิ่มการผลิตเกือบเต็มความสามารถแล้ว

  ปริมาณการนำเข้าจึงเพิ่มขึ้นถึง 686,554 ตัน หรือคิดเป็นร้อยละ 16
  โดยเป็นการนำเข้าเหล็กแผ่นเคลือบสังกะสีแบบจุ่มร้อน 551,212 ตัน เพิ่มขึ้นร้อยละ 20
  และแบบเคลือบด้วยไฟฟ้าเพิ่มขึ้นร้อยละ 1
  ส่วนการส่งออกเหล็กเคลือบสังกะสีแบบจุ่มร้อนลดลงร้อยละ 2
  และการส่งออกเหล็กแผ่นเคลือบสังกะสีด้วยไฟฟ้าลดลงร้อยละ 9 เมื่อเทียบกับเมื่อปีที่แล้ว
  ซึ่งคิดเป็นจำนวน 96,851 ตัน โดยส่วนมากเป็นการส่งออกไปยังประเทศฮ่องกงและพม่า

  การบริโภคเหล็กแผ่นเคลือบดีบุกและเหล็กแผ่นเคลือบประเภทอื่นๆ ภายในประเทศเริ่มดีขึ้น
  โดยเมื่อเทียบกับปี 2546 เพิ่มขึ้นในอัตราร้อยละ 21 สำหรับแผ่นเคลือบดีบุก และร้อยละ 59
  สำหรับเหล็กแผ่นเคลือบชนิดอื่น

  แนวโน้มอุตสาหกรรมเหล็กโลก

  จากการคาดการณ์ของสมาคมเหล็กและเหล็กกล้าของจีน ในปี 2548
  ประเทศจีนจะสามารถผลิตเหล็กกล้าได้ 320 ล้านตันและเหล็กสำเร็จรูป 345 ล้านตัน
  เพิ่มขึ้นประมาณร้อยละ 17.5 ซึ่งในปี 2547 ประเทศจีนผลิตเหล็กกล้าได้ 272.4 ล้านตัน
  เพิ่มขึ้นร้อยละ 23.2 จากปี 2546 การขยายตัวอย่างมากของภาคการผลิต
  อาจส่งผลให้ปริมาณสินค้าประเภท
  เหล็กแผ่นหนาและเหล็กแผ่นชนิดม้วนคุณภาพต่ำและปานกลางมีมากกว่าความต้องการได้
  เพราะสายการผลิตใหม่ในจีนหลายแห่งได้เริ่มการผลิตแล้วเมื่อปลายปีที่แล้ว

  ในยุโรปเนื่องจากค่าเงินยูโรที่แข็งจึงทำให้มีการซื้อสินค้าเข้าไปมากในช่วงปลายปี 2547
  จึงคาดว่าจะมีการชะลอการซื้อในช่วงต้นปี 2548 และจะกลับมาซื้ออีกครั้งในช่วงกลางปี 2548

  สำหรับประเทศสหรัฐอเมริกา
  การนำเข้ามีแนวโน้มว่าจะลดลงเพราะมีการนำเข้ามากแล้วในช่วงปี 2547 และที่สำคัญในปี
  2548 ราคาเหล็กที่ผลิตในประเทศสหรัฐอเมริกาน่าจะถูกกว่าการนำเข้า
  ถึงแม้ว่าสหรัฐอเมริกาจะมีแนวโน้มที่จะลดภาษีนำเข้าลงก็ตาม

  ภาวะการแข่งขัน

  การแข่งขันในประเทศ

  ผู้ผลิตเหล็กชนิดเหล็กแผ่นรีดร้อน และเหล็กแผ่นเคลือบผิวในประเทศ มีดังต่อไปนี้

1.  กลุ่มผลิตภัณฑ์เหล็กแผ่นรีดร้อน (Hot Rolled) ซึ่งเป็นชนิดม้วน 3 รายและชนิดแผ่น 2
    รายคือ

  กลุ่มชนิดม้วน

-   สหวิริยาสตีล อินดัสตรี (SSI)

-   นครไทยสตริปมิล (NSM)

-   จี-สตีล (G-Steel) (เปลี่ยนชื่อจาก สยามสตริปมิลล์ (SSM))

  กลุ่มชนิดแผ่น

-   แอล พี เอ็น เพลทมิล (LPN)

-   สหวิริยาเพลทมิล (SPM)

  ในปี 2547 มีกำลังการผลิตภายในประเทศรวม 6.40 ล้านตัน SSI มีกำลังการผลิต 2.4
  ล้านตัน คาดว่าผลิตจริงประมาณ 2 ล้านตัน คิดเป็นร้อยละ 83 ของกำลังการผลิต G-Steel
  มีกำลังการผลิต 1.5 ล้านตัน คาดว่าผลิตจริง 0.9 ล้านตันเท่ากับร้อยละ 60 ของกำลังการผลิต
  ส่วน NSM มีกำลังการผลิต 1.5 ล้านตัน ผลิตจริง 0.5 ล้านตัน คิดเป็นร้อยละ 33
  ของกำลังการผลิต

  บริษัทมีปริมาณการจำหน่ายทั้งในประเทศ และส่งออกไปต่างประเทศทั้งสิ้นในปี 2547 เท่ากับ
  464,000 ตัน เป็นการจำหน่ายในประเทศร้อยละ 66
  โดยส่วนมากเป็นการจำหน่ายให้กับผู้ผลิตท่อและศูนย์บริการตัดเหล็ก และส่งออกร้อยละ 34
  เป็นการส่งออกไปประเทศอิตาลี สเปน สหรัฐอเมริกา เวียตนาม อินโดนีเซีย และ เกาหลี
  เป็นต้น

  ในช่วงต้นปี 2547
  ราคาและความต้องการเหล็กแผ่นรีดร้อนทั้งในประเทศและต่างประเทศยังมีอยู่สูงทั้งนี้เป็นผลสืบเนื่องมาจากการเติบโตทางเศรษฐกิจเมื่อปลายปี
  2546 แต่มาชะลอตัวในช่วงไตรมาสที่ 2 เพราะผู้บริโภคคาดการณ์ว่าราคาเหล็กจะเริ่มชะลอตัว
  อันเป็นผลมาจากประเทศจีนซึ่งเป็นผู้นำเข้ารายใหญ่ของโลกเริ่มชะลอการนำเข้าเหล็กเพราะรัฐบาลจีน
  ได้ออกมาตรการชะลอการให้สินเชื่อในประเทศเพื่อลดอัตราการเติบโตทางเศรฐกิจและการก่อสร้างในประเทศจีน

  ในไตรมาสที่ 2 เมื่อผู้บริโภคในประเทศชะลอการซื้อ จึงทำให้ผู้ผลิตในประเทศ
  ต้องหาตลาดอื่นทดแทน ซึ่งส่งผลให้สัดส่วนการส่งออกเพิ่มมากขึ้น
  ดังนั้นจึงมีการจองเพื่อสั่งซื้อล่วงหน้าของผู้บริโภคในต่างประเทศ
  โดยเฉพาะจากกลุ่มประเทศในยุโรปและสหรัฐอเมริกาอย่างต่อเนื่อง ในช่วงปลายไตรมาสที่ 2
  ประเทศจีนเริ่มมีการนำเข้าอีกครั้ง ทำให้ราคาในประเทศปรับขึ้นเป็น 600-700
  เหรียญสหรัฐต่อตันสำหรับเหล็กรีดร้อนคุณภาพสำหรับนำไปรีดเย็น

  การชะลอตัวเกิดขึ้นอีกครั้งในช่วงเดือนพฤศจิกายน 2547
  โดยส่วนมากผู้บริโภคในประเทศคาดว่าความต้องการจะเพิ่มขึ้นอีกครั้งหลังการเลือกตั้งทั่วไปในเดือนกุมภาพันธ์ปีหน้า
  ตรงกันข้ามกับการส่งออกซึ่งยังคงมีอยู่อย่างต่อเนื่อง

2.  กลุ่มผลิตภัณฑ์เหล็กแผ่นเคลือบผิว (Coated Products)

-   บลูสโคป (Bluescope)

-   ไทยแลนด์ไอออน เวิร์คส์ (TIW)*

-   สังกะสีไทย (STC)

-   สังกะสีฟาร์อีสท์ (FEIW)*

-   กรุงเทพผลิตเหล็ก (BSI)

-   เหล็กแผ่นเคลือบไทย (TCSSC)*

-   แผ่นเหล็กวิลาสไทย (TTMFG)*

-   สยามแผ่นเหล็กวิลาส (STPC)*

  หมายเหตุ * กลุ่มผู้ผลิตดังกล่าวมีผู้ร่วมทุนซึ่งเป็นผู้ผลิตหรือผู้ค้าเหล็กจากประเทศญี่ปุ่น

  0

  ในปี 2547 ที่ผ่านมาบริษัทยังไม่มีการผลิตผลิตภัณฑ์ใดที่เป็นเหล็กแผ่นเคลือบผิว

  กลุ่มผู้ผลิตเหล็กแผ่นเคลือบผิวที่ถือเป็นคู่แข่งโดยตรงของบริษัทมีเพียง BSI และ Bluescope
  เนื่องจากผู้ผลิตรายอื่นผลิตผลิตภัณฑ์ที่มีลักษณะการนำไปใช้งานต่างกัน เช่น
  สังกะสีลอนสำหรับมุงหลังคา

  การแข่งขันกับต่างประเทศ

  เหล็กที่ประเทศไทยนำเข้าส่วนมากมาจากผู้ผลิตแบบครบวงจร ซึ่งมีต้นทุนการผลิตสูง
  และใช้เวลาการผลิตและจัดส่งของเป็นเวลานาน
  บริษัทเชื่อว่าโรงงานผลิตเหล็กขนาดย่อมที่มีเทคโนโลยีการผลิตเหล็กแบนอย่างบาง
  และเหล็กทรงแบนเพื่อการรีดลดขนาด
  จะสามารถแข่งขันกับโรงงานผลิตเหล็กแบบครบวงจรได้ทั้งในด้านต้นทุนการผลิต คุณภาพสินค้า
  และกำหนดการส่งสินค้า โดยมีผลตอบแทนต่อการลงทุนที่สูงกว่า

  บริษัทเชื่อว่าสินค้าของบริษัทจะสามารถนำมาทดแทนการนำเข้าได้เป็นอย่างดี
  ดังนั้นการแข่งขันกับการนำเข้าจากต่างประเทศจึงไม่น่าจะมีปัญหาแต่อย่างใด
  โดยเฉพาะอย่างยิ่งในปัจจุบัน
  รัฐบาลไทยได้ออกมาตรการภาษีตอบโต้การทุ่มตลาดซึ่งจะมีผลใช้บังคับถึงวันที่ 22 พฤษภาคม
  2551 แต่ถึงอย่างไร
  ผู้นำเข้าก็ยังคงพยายามหาสินค้าเหล็กแผ่นรีดร้อนเพื่อนำเข้าจากประเทศอื่นที่ไม่ได้อยู่ในกลุ่ม 14
  ประเทศที่โดนมาตรการภาษีตอบโต้การทุ่มตลาด เช่นประเทศจีน

  อย่างไรก็ตาม ในช่วง 10-20 ปีที่ผ่านมา
  ได้มีการสร้างโรงงานผลิตเหล็กขนาดย่อมขึ้นในหลายประเทศ
  และส่วนมากจะทำการผลิตเพื่อขายให้ตลาดภายในประเทศ
  ในอนาคตอาจจะมีโรงงานผลิตเหล็กขนาดย่อมเกิดขึ้นอีก
  หรือผู้ผลิตเดิมปรับปรุงกระบวนการผลิตเพื่อเพิ่มประสิทธิภาพ
  ทำให้มีกำลังการผลิตเพิ่มมากขึ้นและอาจเพิ่มขึ้นจนมากกว่าความต้องการของตลาดได้

กฎและข้อบังคับของรัฐบาล

  รัฐบาลไทยโดยกระทรวงพาณิชย์ยังคงดำเนินมาตรการทางภาษีเพื่อคุ้มครองผู้ผลิตในประเทศ
  โดยได้กำหนด มาตรการภาษีตอบโต้การทุ่มตลาด (Anti-dumping)
  ของผลิตภัณฑ์เหล็กแผ่นรีดร้อน เหล็กแผ่นรีดเย็นและผลิตภัณฑ์แสตนเลส

  ตารางข้างล่างนี้แสดงอากรขาเข้าและมาตรการภาษีตอบโต้การทุ่มตลาด
  ซึ่งออกโดยกระทรวงพาณิชย์ และประกาศใช้เมื่อวันที่ 23พฤษภาคม 2546
  และจะมีผลบังคับใช้สิ้นสุดในวันที่ 22 พฤษภาคม 2551

  ตารางแสดงอัตราภาษีอากรและมาตรการภาษีตอบโต้การทุ่มตลาดของรัฐบาลไทย

+--------------------------+------------+------------------------------+
| ผลิตภัณฑ์                   | อากร       | ภาษีตอบโต้การทุ่มตลาด ⁽¹⁾        |
+--------------------------+------------+------------------------------+
| เศษเหล็ก                  | 1%         |                              |
+--------------------------+------------+------------------------------+
| เหล็กดิบ (Pig Iron)        | 1%         |                              |
+--------------------------+------------+------------------------------+
| เหล็กแท่งแบน               | 1%         |                              |
+--------------------------+------------+------------------------------+
| เหล็กแผ่นรีดร้อน             | 10%        | ญี่ปุ่น 36.25%                   |
|                          |            |                              |
|                          |            | แอฟริกาใต้ 128.11%             |
|                          |            |                              |
|                          |            | รัสเซีย 24.20-35.17%           |
|                          |            |                              |
|                          |            | คาซักสถาน 109.25%             |
|                          |            |                              |
|                          |            | อินเดีย 26.81-31.92%           |
|                          |            |                              |
|                          |            | เกาหลี 13.96%                 |
|                          |            |                              |
|                          |            | ไต้หวัน 3.45-25.15%            |
|                          |            |                              |
|                          |            | เวเนซูเอล่า 78.44%             |
|                          |            |                              |
|                          |            | อาเจนติน่า 37.94-53.09%        |
|                          |            |                              |
|                          |            | ยูเครน 30.45-67.69%           |
|                          |            |                              |
|                          |            | อัลจีเรีย 33.26%                |
|                          |            |                              |
|                          |            | อินโดนีเซีย 24.48%              |
|                          |            |                              |
|                          |            | สโลวาเกีย 51.95%              |
|                          |            |                              |
|                          |            | โรมาเนีย 27.95%               |
+--------------------------+------------+------------------------------+
| เหล็กแผ่นรีดเย็น             | 12%        | รัสเซีย 35.80-64.70%           |
|                          |            |                              |
|                          |            | คาซักสถาน 26.36%              |
+--------------------------+------------+------------------------------+
| เหล็กเคลือบผิว              | 15%        |                              |
+--------------------------+------------+------------------------------+
| สแตนเลส                  | 12%        | ญี่ปุ่น 0-50.92%                 |
|                          |            |                              |
|                          |            | ยุโรป 10.02-32.98%            |
|                          |            |                              |
|                          |            | ไต้หวัน 4.84-33.99%            |
|                          |            |                              |
|                          |            | เกาหลี 50.99%                 |
+--------------------------+------------+------------------------------+

  ที่มา: สถาบันเหล็กและเหล็กกล้าแห่งประเทศไทย สำนักงานส่งเสริมการลงทุน
  และกระทรวงพาณิชย์

  หมายเหตุ: (1) มาตรการภาษีตอบโต้การทุ่มตลาด (Anti-Dumping “AD”)
  ของผลิตภัณฑ์เหล็กแผ่นรีดร้อน ออกโดยกระทรวงพาณิชย์ ประกาศใช้เมื่อวันที่ 23พฤษภาคม 2546
  และจะมีผลบังคับใช้ 5 ปี สิ้นสุดในวันที่ 22 พฤษภาคม 2551

  ผู้ผลิตในประเทศได้รับความคุ้มครองจากมาตรการนี้
  ซึ่งมาตรการนี้ส่งผลให้การนำเข้าเหล็กแผ่นรีดร้อนลดลงและเกิดภาวะสินค้าในประเทศขาดตลาด
  ในส่วนของผู้ผลิตในประเทศ ได้พยายามเพิ่มกำลังการผลิตให้เพียงพอกับความต้องการ
  ส่วนการนำเข้าเหล็กแผ่นคุณภาพสูงสำหรับนำไปใช้ในอุตสาหกรรมรถยนต์และเครื่องใช้ไฟฟ้า
  รวมถึงผลิตภัณฑ์เหล็กแผ่นรีดเย็นและผลิตภัณฑ์เหล็กเคลือบผิวไม่ได้รับผลกระทบแต่อย่างใดจากมาตรการนี้
  เนื่องจากผู้ผลิตได้เร่งผลิตอย่างเต็มกำลังการผลิตอยู่แล้ว

  มาตรการที่มิใช่มาตรการทางภาษี

  รัฐบาลมีแนวโน้มที่จะออกมาตรการที่ไม่ใช่มาตรการทางภาษี เพื่อสร้างตลาดที่เท่าเทียมกัน
  และเพื่อคุ้มครองผู้ผลิตในประเทศ
  มาตรการเหล่านี้ประกอบด้วยการกำหนดมาตรฐานผลิตภัณฑ์เหล็กที่จะนำเข้ามาในประเทศไทย
  เพื่อป้องกันมิให้มีการนำสินค้าที่ไม่ได้มาตรฐานเข้ามาขายในประเทศ
  ผู้นำเข้าจะต้องยื่นขอรับอนุญาตในการนำเข้าสินค้าแต่ละชนิด
  สินค้าที่เข้าข่ายต้องขอใบอนุญาตได้แก่ เหล็กแผ่นเคลือบสังกะสี เหล็กแผ่นรีดร้อน
  และเหล็กแผ่นรีดเย็น

3.3 การจัดหาผลิตภัณฑ์

  สถานะปัจจุบันของโรงงานของบริษัท

  ปัจจุบัน บริษัทมีโรงงานผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตเหล็กพรุน และโรงงานผลิตผลิตภัณฑ์ต่อเนื่อง

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
  ซึ่งส่วนที่ก่อสร้างและเครื่องจักรได้ติดตั้งเสร็จสมบูรณ์แล้ว ประกอบด้วย
  สายการการหล่อเหล็กแบนอย่างบาง (Thin Slab Casting) และกระบวนการรีดร้อน (Hot
  Strip Mill) ต่อเนื่องผ่านแท่นรีด 6 แท่น
  โดยวัตถุดิบสำหรับการหล่อและการรีดร้อนได้ส่งมาจากกระบวนการหลอมวัตถุดิบโดยใช้เตาหลอมไฟฟ้า
  (Electric Arc Furnace) ซึ่งมีระบบลำเลียงและให้ความร้อนเศษเหล็กแบบต่อเนื่อง
  (ConSteel)

  ส่วนโรงงานผลิตเหล็กพรุนนั้น
  หลังจากที่บริษัทสามารถดำเนินการผลิตเหล็กแผ่นรีดร้อนได้ตามคาดหมาย
  บริษัทได้วางแผนที่จะลดการพึ่งพาการนำเข้าเศษเหล็กและเหล็กพรุนจากต่างประเทศ
  รวมทั้งการพัฒนาผลิตภัณฑ์ของบริษัทให้เป็นผลิตภัณฑ์ที่มีมูลค่าเพิ่ม
  ซึ่งต้องอาศัยเหล็กพรุนเป็นวัตถุดิบในสัดส่วนที่เพิ่มขึ้น
  บริษัทจึงอยู่ในระหว่างการพิจารณาและประเมินมูลค่าการลงทุน
  เจรจากับกับผู้ขายเครื่องจักรและผู้ที่เกี่ยวข้องในโครงการ
  เพื่อที่จะดำเนินโครงการก่อสร้างโรงงานผลิตเหล็กพรุนให้เสร็จสมบูรณ์
  ซึ่งบริษัทได้ใช้เงินลงทุนในโครงการดังกล่าวไปแล้วเป็นจำนวนเงิน 2,038.77
  ล้านบาทหรือประมาณ 50 ล้านเหรียญสหรัฐ

  สำหรับโรงงานผลิตผลิตภัณฑ์ต่อเนื่องนั้น
  การก่อสร้างสายการปรับสภาพผิวเหล็กได้ดำเนินการเสร็จเรียบร้อยแล้ว
  และได้ดำเนินการผลิตไปแล้วในปี 2546
  บริษัทวางแผนที่จะทำการก่อสร้างโรงงานผลิตผลิตภัณฑ์ต่อเนื่องส่วนที่เหลือให้แล้วเสร็จภายในปีที่
  2 ซึ่งจะประกอบด้วยสายการผลิตการล้างผิวและเคลือบน้ำมัน (Pickled & Oiled)
  สายการเคลือบสังกะสี (Galvanizing)

  หากการก่อสร้างโรงงานในส่วนโรงงานผลิตผลิตภัณฑ์ต่อเนื่องเสร็จสมบูรณ์
  บริษัทมีแผนที่จะผลิตผลิตภัณฑ์ต่อเนื่องจากเหล็กแผ่นรีดร้อนอีกหลายประเภท ทั้งชนิดปรับสภาพผิว
  ตัดขอบ แบ่งความกว้าง ชนิดล้างผิวและเคลือบน้ำมัน และชนิดเคลือบสังกะสี

  รายงานของ อเมริกัน แอพเพรซเซิล (ประเทศไทย) ผู้ประเมินอิสระ
  ได้แยกพิจารณาสินทรัพย์ของบริษัทออกเป็น 3 ส่วน ตามประเภทของสายการผลิต
  โดยสามารถสรุปความคืบหน้าของโครงการ ณ วันที่ 15 ธันวาคม 2546 ได้ดังนี้

+------------------------------+----------------+----------------------+
| โรงงาน                       | ความคืบหน       | ความเห็น              |
|                              | ้าของการก่อสร้าง/ |                      |
|                              |                |                      |
|                              | ก              |                      |
|                              | ารติดตั้งเครื่องจักร |                      |
|                              | (%)            |                      |
+------------------------------+----------------+----------------------+
| โรงงานผลิตเหล็กแผ่นรีดร้อน (Hot   |                |                      |
| Strip Mill)                  |                |                      |
+------------------------------+----------------+----------------------+
|   อาคาร                      | 100            | ทำการผลิต             |
|                              |                | ระหว่างมกราคมถึงธันวาคม |
|                              |                | 2541                 |
+------------------------------+----------------+----------------------+
|   เครื่องจักร                   | 100            |                      |
+------------------------------+----------------+----------------------+
| โรงงานผลิตเหล็กพรุน (Direct     |                |                      |
| Reduced Iron Facilities)     |                |                      |
+------------------------------+----------------+----------------------+
|   อาคาร                      | 85             |                      |
+------------------------------+----------------+----------------------+
|   เครื่องจักร                   | 26             | บริษัทมีครื่องจักรทั้งหมดแล้ว |
+------------------------------+----------------+----------------------+
| โรงงานผลิตผลิตภัณฑ์ต่อเนื่อง        |                |                      |
| (Finishing Facilities)       |                |                      |
+------------------------------+----------------+----------------------+
| 1.  สายการเคลือบสังกะสี         |                |                      |
|     (Galvanizing &           |                |                      |
|     Galvannealing Line)      |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 75             | บริษัทมีครื่องจักรทั้งหมดแล้ว |
+------------------------------+----------------+----------------------+
| 2.  สายการปรับสภาพผิวเหล็ก      |                |                      |
|     (Recoil Temper Mill)     |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 95             | บริษัทมีครื่องจักรทั้งหมดแล้ว |
+------------------------------+----------------+----------------------+
| 3.  สายการล้างผิว (Push-Pull   |                |                      |
|     Pickling Line)           |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 0              | บริษัทยังไม่มีเครื่องจักร    |
+------------------------------+----------------+----------------------+
| 4.  สายการอบอ่อนเหล็ก (Batch   |                |                      |
|     Annealing Line)          |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 0              | บริษัทยังไม่มีเครื่องจักร    |
+------------------------------+----------------+----------------------+
| 5.  สายการรีดเย็น (Tandem Cold |                |                      |
|     Mill)                    |                |                      |
+------------------------------+----------------+----------------------+
|   อาคาร                      | 100            |                      |
+------------------------------+----------------+----------------------+
|   เครื่องจักร                   | 0              | บริษัทยังไม่มีเครื่องจักร    |
+------------------------------+----------------+----------------------+
|   ระบบสาธารณูปโภค             | 100            |                      |
+------------------------------+----------------+----------------------+

หมายเหตุ: บริษัทจะจัดให้มีการประเมินโรงงานการผลิตทั้ง 3 โครงการโดยผู้ประเมินอิสระในปี
2548

  ความคืบหน้าของแต่ละสายการผลิตในส่วนโรงงานผลิตผลิตภัณฑ์ต่อเนื่อง มีดังนี้

1)  สายการปรับสภาพผิวเหล็ก

  การติดตั้ง ทดสอบ และทดลองผลิต ได้ดำเนินการแล้วเสร็จและได้ผลดี
  และได้เริ่มดำเนินการผลิตตั้งแต่เดือนกรกฎาคม 2547 ด้วยกำลังการผลิตที่มากกว่า 600,000
  ตันต่อปี

2)  สายการล้างผิว

  หลังจากการลงนามในสัญญาสั่งซื้อเครื่องจักร สัญญาการก่อสร้างและติดตั้งเครื่องจักร ในปี 2547
  ผู้รับเหมาและผู้ขายได้เริ่มดำเนินการก่อสร้างโรงงานและส่งมอบเครื่องจักรให้แก่บริษัท
  โดยคาดว่าจะเสร็จสมบูรณ์ในกลางปี 2548 และจะสามารถเริ่มการทดสอบการผลิตได้ครึ่งปีหลัง

3)  สายการเคลือบสังกะสี

  บริษัทได้ลงนามในสัญญาซื้อขายเครื่องจักรส่วนที่เหลือตั้งแต่เดือนเมษายน 2547
  โดยหลังจากการทำสัญญาบริษัทได้มีการปรึกษากับผู้ขายเครื่องจักรเพื่อเปลี่ยนแปลงรายละเอียดบางส่วนของเครื่องจักรให้สามารถผลิตผลิตภัณฑ์ที่ตรงกับความต้องการในปัจจุบันของลูกค้า
  เพื่อเป็นการขยายฐานลูกค้าได้มากยิ่งขึ้น
  โดยขณะนี้บริษัทกำลังดำเนินการแก้ไขสัญญาสั่งซื้อเครื่องจักรกับผู้ขาย
  คาดว่าการติดตั้งสายการผลิตจะเสร็จสมบูรณ์ในปี 2549

  []

  []

  กระบวนการผลิตของบริษัท

  บริษัทใช้วิธีการผลิตแบบโรงงานผลิตเหล็กขนาดย่อม
  แทนที่จะใช้วิธีการผลิตแบบโรงงานผลิตเหล็กครบวงจร
  นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
  โดยใช้เทคโนโลยีการป้อนเศษเหล็กแบบต่อเนื่อง (Consteel Process) ซึ่งพัฒนาขึ้นโดยบริษัท
  Intersteel Technology Inc. การหล่อเหล็กแบนอย่างบาง ซึ่งพัฒนาขึ้นโดยบริษัท
  SMS-Demag

  โดยเหล็กที่หล่อออกมาจะเข้าสู่เตาอบแบบอุโมงค์ จะสู่กระบวนการรีดร้อนโดยจะผ่านแท่นรีด 6
  แท่น จากนั้นเข้าสู่กระบวนการหล่อเย็นและผ่านเข้าเครื่องม้วนต่อไป
  วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
  จะถูกเรียกว่าสายการผลิตเหล็กแผ่นรีดร้อนขนาดย่อม (CSP)

  กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
  ได้มีการติดตั้งในโรงงานอื่น ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคดังกล่าว มีดังต่อไปนี้คือ

1.  เทคโนโลยีการป้อนเศษเหล็กแบบต่อเนื่อง
    ช่วยลดเวลาและลดการใช้พลังงานในการหลอมในเตาหลอมไฟฟ้า (EAF)
    เนื่องจากไม่ต้องเปิดฝาเตาหลอมเพื่อรับเศษเหล็ก จึงไม่มีการสูญเสียพลังงาน

  ในขณะที่ลำเลียงเศษเหล็กมาที่เตา เศษเหล็กจะได้รับไอความร้อนจากเตาหลอมไฟฟ้า
  ก่อนจะส่งเข้าไปยังขั้นตอนการหลอม ทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของ NSM ถูกลง
  ทั้งต้นทุนในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  การพัฒนาเทคนิคการหล่อเหล็กแบนอย่างบาง (Thin Slab Casting)
    โดยไม่ต้องการการลงทุนเพิ่มอีกมากนัก
    จะทำให้บริษัทเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  ความสามารถในการผลิตเหล็กแผ่นรีดร้อนด้วยเทคนิคการหล่อเหล็กแผ่นอย่างบาง
    ช่วยลดต้นทุนการผลิตได้มาก ในส่วนของค่าพลังงาน
    เนื่องจากไม่มีการสูญเสียพลังงานในขั้นตอนการส่งแผ่นเหล็กผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่
    1000 องศาเซลเซียส และเข้าสู่กระบวนการรีดเพื่อลดขนาดที่ความหนา 50-60 มิลลิเมตร
    แทนที่จะรีดความหนา 200-250 มิลลิเมตรตามปรกติ
    ซึ่งยังช่วยลดต้นทุนในส่วนของการรีดและการซ่อมบำรุงอีกด้วย

4.  ด้วยกระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 3 ชั่วโมง จึงแทบจะไม่มีสินค้าระหว่างการผลิตเลย

  เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแบนอย่างบาง
  เป็นเทคโนโลยีการผลิตเหล็กที่ทันสมัยที่สุดในช่วง 40 ปี ที่ผ่านมา

  กระบวนการผลิตของบริษัทหลังจากได้เหล็กแผ่นรีดร้อนแล้ว
  จะสามารถนำไปผลิตผลิตภัณฑ์ต่อเนื่องต่อได้อีก 3 ขั้นตอนซึ่งเป็นอิสระต่อกันคือ

1)  สายการปรับสภาพผิวเหล็ก

2)  สายการล้างผิวเหล็ก และ

3)  สายการเคลือบสังกะสี

  สถานะของบริษัทหลังเริ่มการผลิตอีกครั้ง

  วัตถุดิบ

  การผลิตของบริษัทยังต้องพึ่งพาวัตถุดิบจากการนำเข้าเศษเหล็ก (Scrap) และเหล็กดิบ (Pig
  Iron) ซึ่งเป็นวัตถุดิบที่สำคัญ คิดเป็นมูลค่าประมาณร้อยละ 54 (อ้างถึงงบประมาณปี 2548)
  ของต้นทุนต่อตันการผลิตเหล็กแผ่นรีดร้อนชนิดม้วน
  เศษเหล็กที่มีคุณภาพจะแตกต่างกันหลายระดับแต่สามารถจัดกลุ่มอย่างกว้างๆ ได้ 2 กลุ่มคือ
  เศษเหล็กเก่า (Obsolete Scrap) และ เศษเหล็กจากภาคอุตสาหกรรม (Prompt
  Industrial Scrap)

  เศษเหล็กเก่านั้นมาจากสินค้าที่เลิกใช้แล้ว
  โดยจะตัดให้เป็นชิ้นจะมีหลายรูปแบบแต่ทุกชนิดจะมีโลหะชนิดอื่นปนเปื้อน
  เศษเหล็กดังกล่าวสามารถหาได้จากทั่วโลก
  ซึ่งเป็นส่วนประกอบที่จำเป็นต่อการผลิตที่เน้นความหลากหลายของประเภทผลิตภัณฑ์ อย่างไรก็ตาม
  บริษัทจำเป็นต้องดูแลและควบคุมอย่างเข้มงวดในการนำเศษเหล็กประเภทนี้มาใช้งาน

  เศษเหล็กจากภาคอุตสาหกรรม คือ ผลพลอยได้จากกระบวนการผลิตวัสดุโลหะหลายๆ ชนิด
  ในบริเวณที่บริษัทตั้งอยู่นั้น มีโรงงานหลายแห่งที่เป็นผู้ผลิตวัตถุดิบเหล่านี้ เช่น
  โรงงานตัดแต่งเหล็ก โรงกลึง โรงงานปั๊มชิ้นส่วน โรงงานผลิตรถยนต์
  เศษเหล็กจากภาคอุตสาหกรรมเป็นแหล่งวัตถุดิบที่ดีที่สุดสำหรับเตาหลอมไฟฟ้า
  เนื่องจากสามารถค้นกลับเพื่อหาแหล่งที่มาของเศษเหล็กประเภทนี้ได้

  เศษเหล็กจากภาคอุตสาหกรรมที่นำมาใช้เป็นวัตถุดิบแบ่งได้เป็น 3 ส่วนคือ

  ส่วนที่ 1 ประมาณ 15% อยู่ในรูปของ เศษขี้กลึง ซึ่งมีกำมะถันปนเปื้อนในปริมาณสูง
  อีกทั้งมีน้ำมันและโลหะผสมจำนวนมากเป็นส่วนประกอบ เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง บริษัทพยายามหลีกเลี่ยงการจัดหาและใช้วัตถุดิบชนิดนี้

  ส่วนที่ 2 ประมาณ 10% อยู่ในรูปแผ่นเหล็กหน้าตัดหรือเหล็กโครงสร้าง (Plate and
  Structural, P&S) ซึ่งเป็นเหล็กที่ผลิตมาจากเหล็กเก่า เมื่อหลอมแล้วจะมีกากมาก
  จึงไม่นับเป็นวัตถุดิบคุณภาพสูง

  ส่วนที่ 3 ประมาณ 75% อยู่ในรูป Bundles, Clips, Bushellings
  ซึ่งเป็นเศษเหล็กที่มาจากเหล็กรีดเย็น เมื่อหลอมแล้วจะมีกากน้อย

  []

  วัตถุดิบในการผลิต ปี 2547

  ในปีแรกของการผลิต บริษัทใช้เศษเหล็กเก่าที่นำเข้า ทั้งที่ผ่านและไม่ผ่านกระบวนการผลิต
  ในปริมาณร้อยละ 26.6 และเหล็กดิบอีกร้อยละ 25.3
  ซึ่งเป็นวัตถุดิบที่สะอาดและมีส่วนประกอบของคาร์บอน (Dissolved Carbon)
  ซึ่งให้พลังงานและช่วยในกระบวนการปรับปรุงค่าเคมี

  ร้อยละ 45.5
  ของวัตถุดิบในการผลิตมาจากเศษเหล็กที่มาจากภาคอุตสาหกรรมและเศษเหล็กเก่าที่หาได้จากภายในประเทศ
  อีกร้อยละ 2.6 มาจากเศษเหล็กที่เหลือกลับมาจากกระบวนการผลิต เช่น
  กากจากภาชนะรองน้ำเหล็ก (Tundish) กากจาก ถ้วยน้ำเหล็ก (Ladle)
  ส่วนที่ตัดจากกระบวนการหล่อ และส่วนที่มาจากการตัดตัวอย่าง

  จากการผลิตในปีแรกบริษัทได้เรียนรู้วิธีการและส่วนผสมของวัตถุดิบที่สมดุลที่สุด
  เพื่อให้ได้คุณภาพและประสิทธิผลสูงสุดโดยใช้ต้นทุนในการผลิตต่ำ
  ซึ่งจะได้นำข้อมูลจากการผลิตในปีที่ผ่านมา
  เป็นส่วนประกอบในการจัดทำนโยบายการจัดซื้อจัดหาและการคาดการณ์ความสามารถในการผลิตในปี
  2548 ด้วย

  วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นยังอาศัยวัตถุดิบอื่นๆ อีกหลายชนิดเช่น ฟลักซ์
  (Fluxes) และโลหะผสม (Alloys) โดย CCL
  ได้ให้ความเห็นไว้ในการศึกษาความเป็นไปได้ในการผลิตเหล็กแผ่นรีดร้อน
  ว่าการประมาณการณ์ของบริษัทเป็นไปในแนวทางเดียวกับโรงงานอื่นๆ ทั่วโลก
  แต่ในส่วนต้นทุนวัตถุดิบ ซึ่งได้แก่ หินปูน และ Dolomite ที่บริษัทจะซื้อจากในประเทศนั้น
  ราคาต่ำกว่าในประเทศตะวันตกประมาณร้อยละ 50 โดยราคาโลหะผสม (Alloys)
  ในปีที่ผ่านมาอยู่ในช่วงระหว่าง 11 และ 19 เหรียญสหรัฐต่อตันการผลิตเหล็กแผ่นรีดร้อนชนิดม้วน
  ซึ่งเท่ากับค่าเฉลี่ยประมาณ 15.6 เหรียญสหรัฐ หรือคิดเป็นร้อยละ 3.6
  ของต้นทุนการผลิตทั้งหมด

  การจัดหาวัตถุดิบ

  เศษเหล็ก (Scrap) และเหล็กดิบ (Pig Iron)

  วัตถุดิบประเภทเศษเหล็กและเหล็กดิบบางส่วนมาจากตลาดภายในประเทศ
  แต่เนื่องจากประเทศไทยไม่มีเศษเหล็กเพียงพอเมื่อเทียบกับความสามารถในการผลิตภายในประเทศ
  ดังนั้นวัตถุดิบที่มีคุณภาพสูงและเหล็กดิบจึงต้องสั่งซื้อเข้ามาจากต่างประเทศ

  บริษัทได้เคยติดต่อกับผู้ขายรายใหญ่ที่มีชื่อเสียง เช่น Commercial Metal Company
  (C.M.C.) และบริษัท Newco Ferrous Trading AG ในช่วงปี 2541
  ส่วนในปีแรกหลังการกลับมาผลิตอีกครั้ง บริษัทยังคงซื้อเศษเหล็กจากทั้งสองบริษัทรวมถึง US
  Ferrous, Sims, Hugo Neu และอื่นๆ

  ความผันผวนของราคาวัตถุดิบ

  ในช่วงปีแรกหลังเริ่มผลิตอีกครั้ง ราคาวัตถุดิบหลัก ทั้งเศษเหล็ก (Scrap) และเหล็กดิบ (Pig
  Iron) มีราคาค่อนข้างสูง โดยมีการแกว่งของราคาค่อนข้างมากและรวดเร็ว
  โดยเป็นผลมาจากอัตราการเจริญเติบโตอย่างรวดเร็วของประเทศจีน
  ซึ่งประเทศจีนได้นำเข้าวัตถุดิบเป็นจำนวนมากและเป็นผลให้เกิดการขาดแคลนไปทั่วโลก

  การเจริญเติบโตของประเทศจีนดูเหมือนจะยังเป็นไปอย่างต่อเนื่องและราคาของวัตถุดิบสำหรับการผลิตก็ยังคงผันผวนได้ง่าย
  แนวโน้มราคาวัตถุดิบเป็นไปในทางเดียวกันทั่วโลกกับวัตถุดิบที่นำเข้าไปยังประเทศเกาหลีใต้และญี่ปุ่น
  ซึ่งอ้างอิงราคาจาก Metal Bulletin ซึ่งแสดงราคาในรอตเตอร์ดัม (Rotterdam)
  และแถบชายฝั่งตะวันออกของประเทศสหรัฐอเมริกา; จาก US Composite;
  จากราคาภายในประเทศและราคาส่งออกของประเทศญี่ปุ่น รวมทั้งราคาภายในประเทศของไทย

  การพัฒนากระบวนการผลิต

  ปริมาณผลผลิตทั้งปีที่ผ่านมาได้มีการพัฒนาขึ้นอย่างต่อเนื่องดูได้จากแผนภูมิด้านล่าง
  ซึ่งแสดงปริมาณการผลิตต่อเดือน โดยวัดจากปริมาณตันการผลิตเหล็กแผ่นรีดร้อนชนิดม้วน

  []

  ปริมาณการผลิต ในปี 2547

  ในครึ่งปีแรก
  บริษัทมีข้อจำกัดในส่วนของจำนวนพนักงานฝ่ายผลิตที่ได้ผ่านการฝึกงานและในระหว่างนั้น
  บริษัทดำเนินการผลิตเฉพาะในช่วงเวลาที่อัตราค่าไฟฟ้าต่ำ บริษัทมีแผนที่จะผลิต 24 ชั่วโมงต่อวัน
  7 วันต่ออาทิตย์ในเดือนมิถุนายน แต่ดำเนินการได้จริงในเดือนสิงหาคม ด้วยสาเหตุหลัก 3
  ประการ

-   การจัดจ้างพนักงานให้เหมาะสมและเพียงพอต่อการขยายการผลิตไม่เป็นไปตามที่คาดการณ์

-   ยอดการขายไม่เพิ่มขึ้นอย่างที่คาดการณ์ และส่งผลให้สินค้าคงเหลือในคลังเพิ่มขึ้นอย่างมาก

-   บริษัทต้องจ่ายค่าความต้องการพลังงานสูงสุดสำหรับการผลิตในช่วงเวลาที่ค่าไฟสูงสุดเป็นจำนวนมาก
    และยังส่งผลกระทบไปถึงค่าไฟฟ้าที่ต้องจ่ายในอีก 12 เดือนต่อมา

  ดังนั้นบริษัทจึงต้องแน่ใจว่า
  ความสามารถในการผลิตและปริมาณผลผลิตต้องมีเสถียรภาพและเพียงพอที่จะแบ่งเบาภาระต้นทุนค่าพลังงานดังกล่าวในอนาคต

  บริษัทจึงได้ปรับแผนการผลิตและตัดสินใจเริ่มการผลิต 24 ชั่วโมง/ 7 วัน
  เป็นครั้งแรกในเดือนสิงหาคม การเปลี่ยนแปลงดังกล่าวได้นำไปสู่ความต่อเนื่องในการปรับปรุง
  เพื่อเพิ่มเวลาที่เครื่องจักรพร้อมใช้งาน
  และทำให้บริษัทประสบความสำเร็จในการพัฒนาความสามารถในการผลิต ได้ถึงร้อยละ 84
  ในเดือนธันวาคม ซึ่งคิดเป็นปริมาณการผลิตเหล็กแผ่นรีดร้อนชนิดม้วนถึง 86,057 ตัน

การรีดเหล็กบาง

แผนภูมิด้านล่างแสดงพัฒนาการในการรีดเหล็กบาง ด้วยวิธีการรีดร้อน

[]

อัตราส่วนการรีดเหล็กบาง ในปี 2547

  เนื่องจากกระบวนการผลิตเหล็กของ NSM
  มีเตาหลอมไฟฟ้าเป็นส่วนประกอบสำคัญในขั้นตอนการหลอม
  ทำให้ความต้องการพลังงานและต้นทุนการผลิตเป็นปัจจัยสำคัญสำหรับการผลิตในภาพรวม CCL
  ได้ชี้ให้เห็นในรายงานด้านเทคนิคว่า ประเทศไทยอยู่ในสภาวะเสียเปรียบด้านการผลิตเหล็ก
  เนื่องจากต้นทุนค่าพลังงานค่อนข้างสูง เมื่อเทียบกับประเทศผู้ผลิตอื่นๆ ทั่วโลก

  จากประสบการณ์การดำเนินงานในปีแรกของ NSM ซึ่งเป็นไปในแนวทางเดียวกับที่ CCL
  ประมาณการณ์ไว้ โดยเมื่อเปรียบเทียบในส่วนของต้นทุน NSM ต้องรับภาระค่าไฟฟ้าโดยประมาณ
  0.054 เหรียญสหรัฐ/กิโลวัตต์ต่อชั่วโมง จากค่าไฟฟ้าพื้นฐานที่อยู่ที่ 0.030
  เหรียญสหรัฐ/กิโลวัตต์ต่อชั่วโมง สำหรับโรงงาน

  ขนาดย่อมในสหรัฐฯ และที่ราคา 0.042 เหรียญสหรัฐ/กิโลวัตต์ต่อชั่วโมง
  สำหรับโรงงานขนาดย่อมในยุโรป รวมไปถึงอัตราภาษีศุลกากร
  ซึ่งคิดรวมค่าความต้องการพลังงานทั้งในช่วงค่าไฟฟ้าต่ำสุดและสูงสุด
  การเปลี่ยนแปลงของราคาน้ำมัน และอัตราค่าความต้องการพลังงานสูงสุด

  ในช่วงครึ่งแรกของปี บริษัทจ่ายค่าไฟฟ้าอยู่ที่ 0.044 เหรียญสหรัฐ/กิโลวัตต์ต่อชั่วโมง
  ในขณะที่โรงงานทำการผลิตเฉพาะช่วงเวลาที่ค่าไฟฟ้าต่ำสุดและมีค่าความต้องการพลังงานสูงสุดในระดับต่ำ
  การดำเนินการเช่นนี้เป็นผลดีในช่วงเวลาที่บริษัทอยู่ในระหว่างกำลังจัดจ้างและอบรมพนักงานเพื่อให้พร้อมสำหรับการปฏิบัติงานจริง
  ซึ่งเป็นช่วงที่ปริมาณการผลิตอยู่ในระดับที่ไม่สูง

  บริษัทต้องรับภาระค่าไฟที่ 0.045 เหรียญ
  สหรัฐ/กิโลวัตต์ต่อชั่วโมงในเดือนมิถุนายนและกรกฎาคม
  ซึ่งเป็นช่วงที่บริษัทเริ่มผลิตและใช้ปริมาณไฟฟ้าในระดับปานกลางในช่วงค่าไฟฟ้าสูงสุด
  ในเดือนสิงหาคมบริษัทเริ่มผลิต 24 ชั่วโมง
  ซึ่งการผลิตทั้งในช่วงเวลาที่ค่าไฟฟ้าสูงสุดและค่าความต้องการพลังงานสูงสุดในระดับสูง
  ทำให้บริษัทต้องรับภาระค่าไฟที่ 0.056 เหรียญสหรัฐ/กิโลวัตต์ต่อชั่วโมง

  ผลที่ได้จากการผลิตตลอด 24 ชั่วโมง ได้ช่วยเพิ่มปริมาณผลผลิต
  ปรับปรุงประสิทธิภาพของกระบวนการผลิตและความสามารถในการผลิต
  และลดอัตราการใช้สาธารณูปโภคต่างๆ

[]

  การพัฒนาด้านพลังงาน ในปี 2547

  ดังที่ได้กล่าวมาแล้ว กระบวนการผลิตโดยใช้เทคโนโลยีการป้อนเศษเหล็กต่อเนื่อง (Consteel)
  ร่วมกับเตาหลอมไฟฟ้า สิ้นเปลืองพลังงานน้อยกว่ากระบวนผลิตโดยใช้เตาหลอมไฟฟ้าแบบดั้งเดิม
  ทำให้โรงงานสามารถประหยัดพลังงานไฟฟ้าได้ถึงร้อยละ 40 ของกำลังไฟฟ้าที่ต้องการ

  เช่นเดียวกับสายการผลิตเหล็กแผ่นรีดร้อนขนาดย่อม (Compact Strip Process Line)
  ซึ่งเป็นระบบการผลิตที่ใช้ไฟฟ้าได้มีประสิทธิภาพมากกว่าสายการผลิตเหล็กแผ่นรีดร้อนโดยทั่วไป
  ในแง่ของโครงสร้างและอายุของโรงงาน โรงงานแบบดั้งเดิมจะใช้พลังงานประมาณ 850 ถึง
  1,300 กิโลวัตต์/ชั่วโมง ต่อตันการผลิต
  ดังนั้นการปรับปรุงความสามารถและประสิทธิภาพของกระบวนการผลิตของบริษัทจึงสามารถชดเชยกับค่าพลังงานไฟฟ้าในประเทศไทย
  ซึ่งถือเป็นต้นทุนที่สูงสำหรับการผลิตได้

  ปัจจัยด้านสิ่งแวดล้อมและความปลอดภัย

  บริษัทได้ทำการประเมินผลกระทบต่อสิ่งแวดล้อมตามที่กฎหมายกำหนด
  บริษัทได้จัดเตรียมแผนในการวัดผลและติดตามผลกระทบต่อคุณภาพอากาศ ระดับเสียง คุณภาพน้ำ
  ความสั่นสะเทือน ความร้อน และสิ่งแวดล้อม

  บริษัทได้ดำเนินการป้องกันและแก้ไขปัญหาที่กระทบต่อสภาพแวดล้อมและเพื่อให้สภาพแวดล้อมดีขึ้น
  เช่นการลดอุณหภูมิของอากาศที่ปล่อยออกจากเตาหลอมไฟฟ้า โดยใช้พัดลมร้อน 2 ตัว
  นอกจากนี้บริษัทยังติดตั้งฝาชีรับฝุ่น (Canopies) เพื่อดูดอากาศที่ปล่อยออกจากเตาหลอม EAF,
  LHF และ VOD และการกรองฝุ่นที่มาจากกระบวนการหลอมเหล็กโดยการดูดอากาศผ่านถุงกรอง
  CCL ให้ความเห็นว่า ขนาดของพัดลมลดอุณหภูมิ ถุงกรอง
  และช่องหล่อเย็นเป็นไปตามมาตรฐานของโรงงานที่ใช้เตาหลอมขนาดใกล้เคียงกัน

  บริษัทประสบปัญหากับระบบการกรองฝุ่น หลังจากที่บริษัทเริ่มผลิตตลอด 24
  ชั่วโมงในเดือนสิงหาคม 2547
  ปัญหาดังกล่าวเกี่ยวเนื่องมาจากแผนการจัดการสิ่งแวดล้อมของโรงงาน
  ซึ่งในปัจจุบันสามารถดำเนินการแก้ไขปัญหาส่วนใหญ่ไปได้แล้ว และจนถึงเดือนธันวาคม 2547
  บริษัทได้ดำเนินการจัดการรวบรวมของเสียที่เกิดจากการผลิตประเภทต่างๆ
  โดยในระหว่างเดือนธันวาคม
  ได้ว่าจ้างบริษัทภายนอกที่ได้รับอนุญาตเป็นผู้ขนขี้เหล็กออกจากบริเวณโรงงาน
  ในขณะเดียวกันก็อยู่ระหว่างการเจรจากับบริษัทภายนอกอีกหลายๆ
  บริษัทเพื่อจะทำการว่าจ้างขนย้ายของเสียเหล่านั้นออกจากบริเวณโรงงานต่อไป
  โดยบริษัทได้จัดสรรงบประมาณที่เกี่ยวกับการจัดการของเสีย ไว้เป็นจำนวนเงิน 40
  ล้านบาทสำหรับปี 2548 โดยส่วนใหญ่จะใช้ในการกำจัดของเสียตกค้างมาตั้งแต่ปี 2547
  ดังนั้นบริษัทคาดการณ์ว่าต้นทุนในการกำจัดของเสียในปีต่อไปจะลดลงอย่างมาก

  การจัดการด้านคุณภาพ

  จากการเริ่มผลิตอีกครั้งในช่วงกลางเดือนธันวาคม 2546
  โดยมีพนักงานฝ่ายผลิตที่สามารถปฏิบัติงานในการผลิตได้อย่างมีประสิทธิภาพน้อยมาก
  จึงเห็นได้อย่างชัดเจนว่าบริษัทต้องการการสนับสนุนในเรื่องการควบคุมคุณภาพ
  ดังนั้นส่วนงานการจัดการคุณภาพจึงถูกจัดตั้งขึ้น โดยประกอบด้วย

  ส่วนการควบคุมคุณภาพ – ตรวจวัดและควบคุมคุณภาพของเหล็ก ทั้งทางเคมี ทางกล
  รวมไปถึงคุณลักษณะทางกายภาพอื่นๆ รวมไปถึงคุณภาพผิวเหล็ก

  ส่วนพัฒนา – นำข้อมูลจากฝ่ายผลิต ส่วนควบคุมคุณภาพ และข้อมูลสนับสนุนจากภายนอก
  รวมถึงจากผู้เชี่ยวชาญต่างๆ มาประมวลเพื่อการปรับปรุงผลิตภัณฑ์และกระบวนการผลิตต่อไป
  ในปัจจุบันบริษัทได้รับการสนับสนุนอย่างดีจาก CORUS SMS-Demag และอื่นๆ

  ส่วนการประกันคุณภาพ – จัดทำมาตรฐานและขั้นตอนปฏิบัติต่างๆ
  จัดทำเอกสารที่เกี่ยวข้องกับระบบต่างๆ
  ทำการตรวจสอบและนำผลตอบรับมายืนยันความพึงพอใจของลูกค้าต่อผลิตภัณฑ์ที่บริษัทส่งมอบให้

  คุณภาพของผลิตภัณฑ์และความเสถียรของกระบวนการผลิต
  ที่มีการปรับปรุงให้ดีขึ้นสามารถดูได้จากความสำเร็จในการสลับแท่นหล่อเหล็กเพื่อรีดเหล็กที่ความหนา
  50 มิลลิเมตรไปเป็น 60 มิลลิเมตรในขั้นตอนการหล่อเหล็ก
  ซึ่งเราเป็นโรงงานเดียวที่สามารถหล่อเหล็กที่ความหนา 60 มิลลิเมตรได้
  และบริษัทยังได้พัฒนาขีดความสามารถในการรีดเหล็กบาง
  โดยได้ทดลองผลิตด้วยวิธีการลดความหนาของแท่งเหล็ก (Slab)
  ในขณะที่แกนกลางยังคงเป็นของเหลวอยู่ (Liquid Core Reduction Capability)
  ซึ่งทำให้สามารถลดความหนาของแท่งเหล็กจาก 60 มิลลิเมตรลงเหลือ 50 มิลลิเมตร
  เพื่อลดแรงกดดันในกระบวนการรีดร้อน ซึ่งทำให้บริษัทสามารถผลิตเหล็กหนาที่มีคุณภาพดีขึ้นได้

  แผนการในอนาคต สำหรับปี 2548

  บริษัทวางแผนการผลิตเหล็กแผ่นรีดร้อนชนิดม้วน 1,000,000 ตันในปี 2548
  ซึ่งต้องใช้ปริมาณน้ำเหล็กจากเตาหลอมไฟฟ้ามากกว่า 1 ล้านตัน
  ซึ่งเป็นปริมาณการผลิตที่เพิ่มขึ้นเกือบเท่าตัวเมื่อเทียบกับปริมาณการผลิตในปี 2547

  ในปี 2548 บริษัทวางแผนที่จะทดลองผลิตโดยใช้เครื่องลดก๊าซและคาร์บอน (Vacuum Oxygen
  Decarburization)
  ซึ่งจะทำให้บริษัทสามารถผลิตเหล็กที่มีปริมาณคาร์บอนและไนโตนเจนน้อยมาก
  เพื่อเข้าสู่ตลาดใหม่ได้

  บริษัทยังคงดำเนินตามแผนสำหรับการผลิตเหล็กแผ่นรีดร้อนที่บางกว่าเดิม
  หากดูจากไตรมาสสุดท้ายของปี 2547 บริษัทรีดเหล็กบางที่ความหนา 2 มิลลิเมตรหรือต่ำกว่า 2
  มิลลิเมตร คิดเป็นร้อยละ 20 ของปริมาณการผลิตทั้งหมด และรีดบางที่ความหนาต่ำกว่า 1.5
  มิลลิเมตร คิดเป็นร้อยละ 1 และนั่นได้กลายเป็นความท้าทายของบริษัท
  ซึ่งต้องการรีดเหล็กบางที่ความหนาต่ำกว่า 1.5 มิลลิเมตร
  แม้ว่าต้นทุนการผลิตจะสูงขึ้นและปริมาณผลผลิตน้อยลง บริษัทเชื่อว่าเหล็กรีดบางที่ความหนาต่ำกว่า
  1.5 มิลลิเมตร จะมีราคาขายที่สูงกว่า

  บริษัทจะได้ดำเนินการเพื่อพัฒนาความสามารถและประสิทธิภาพของเ ครื่องจักรและอุปกรณ์ต่างๆ
  อย่างต่อเนื่อง โดยได้ก่อตั้งส่วนงานเพื่อดูแลงานวางแผนซ่อมบำรุง
  และบริษัทยังเดินหน้าหาวิธีเพื่อพัฒนาประสิทธิภาพของวัสดุ คุณภาพของสินค้า
  และเพื่อลดต้นทุนการผลิต
  นอกจากนั้นบริษัทยังมีแผนที่จะดำเนินการเพื่อให้ได้การรับรองคุณภาพโดย ISO 9001:2000
  ภายในปี 2548 นี้อีกด้วย